4). Daar is nie sprake van die volk wat hier in ballingskap weggevoer is nie, soos die 1983 vertaling verkeerdelik vertaal nie, maar wel die ark. Vers 2 – God se liefde vir sy plek onder die volk word in die oorspronklike teks beskryf as dat Hy “die poorte van Sion” liewer het as “al die wonings van Jakob”. Dit is omdat God in die tempel vrye gemeenskap met sy mense kon geniet, iets wat in die NT oral moontlik geraak het met die koms van die Heilige Gees. Interessant genoeg sien ’n mens in Handelinge dat die byeenkomste van die gelowiges daarom al hoe meer in die huise van gelowiges plaasgevind het, want die tempel was nie meer die enigste plek waar God Hom aan mense openbaar het nie. ’n Sleutel insig wat vir my begin oopgaan, is hoe deurslaggewend die versoekingsgebeure in die woestyn in werklikheid is. Ek het gister al iets daaroor geskryf, maar in die lees van hoofstuk 4 en 5 besef ek net hoe belangrik dit was dat Jesus deur die Gees in die woestyn ingelei is. Dit was juis in hierdie versoekingsgebeure – waarvan net ’n paar fasette vir ons weergegee is met die drie groot versoekings waarvoor die duiwel Jesus gestel het – dat Jesus se bedieningsfokus gevorm is.